Хоць і ў не настолькі пачварнай форме, але тое ж рабілі і наступнікі Сталіна ад Хрушчова да Андропава. Яны таксама меркавалі, што маюць права прадпісваць грамадзянам сваёй краіны лад мыслення і жыцця і адпраўляць непаслухмяных у турмы альбо псіхіятрычныя клінікі, цалкам усведамляючы, што гэта можа азначаць іхную смерць. Апарат спецыяльных службаў па-ранейшаму не падлягаў аніякаму грамадскаму кантролю і быў інструментам тэрору, толькі цяпер значна больш мяккага, куды менш масавага і з большаю імавернасцю прадказальнага.